PIMO ร่วมทุน “สำนักพัฒนาวิทย์ฯ” ลุยวิจัยมอเตอร์ไฟฟ้าจักรยาน EV
PIMO ร่วมทุน "สำนักพัฒนาวิทย์ฯ" ลุยวิจัยมอเตอร์ไฟฟ้าจักรยาน EV
PIMO ร่วมทุน "สำนักพัฒนาวิทย์ฯ" ลุยวิจัยมอเตอร์ไฟฟ้าจักรยาน EV
9 มี.ค. 2564

บริษัท ไพโอเนียร์ มอเตอร์ จำกัด (มหาชน) หรือ PIMO แสดงเจตนาการร่วมทุนวิจัยพัฒนาในโครงการการออกแบบและพัฒนามอเตอร์ไฟฟ้าชนิดไร้แปรงถ่านแบบใช้แม่เหล็กถาวรสำหรับรถจักรยานยนต์ไฟฟ้า โดยบริษัทมีความสนใจจะเข้าร่วมพัฒนาระบบขับเคลื่อนไฟฟ้าตามประกาศรับข้อเสนอโครงการวิจัย (Full proposal) ประจำปีงบประมาณ 2564 (รอบที่ 2) แผนงานกลุ่มระบบคมนาคมแห่งอนาคต แผนงานย่อยเทคโนโลยียานยนต์ไฟฟ้า ภายใต้ชื่อทุน “ระบบคมนาคมแห่งอนาคต เทคโนโลยียานยนต์ไฟฟ้า (EV Component)” โดยได้พูดคุยกับทีมวิจัยมอเตอร์ไฟฟ้าและกำลังแปลงผัน สังกัดศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ เพื่อร่วมทีมวิจัยสำหรับส่งข้อเสนอโครงการ
ทั้งนี้ บริษัทจะร่วมทุนวิจัยพัฒนาตามเกณฑ์ที่กำหนด โดยร่วมทุนสนับสนุนไม่น้อยกว่าร้อยละ 20 (แบ่งเป็น in-cash ไม่น้อยกว่าร้อยละ 10 และ in-kind ไม่น้อยกว่าร้อยละ 10) โดยหวังว่าโครงการวิจัยนี้จะประสบความสำเร็จตามเป้าหมาย ช่วยยกระดับผู้ประกอบการภายในประเทศได้มีศักยภาพพัมนาเทคโนโลยีของระบบขับเคลื่อนไฟฟ้าในยานยนต์ไฟฟ้าได้เป็นอย่างดี
 